เป็นร้านที่ตั้งอยู่ด้านข้างของโรงงานวิเศษนิยมเป็นหัวมุมซอย ที่หัวมุมฝั่งตรงข้ามเป็นร้าน 7 eleven ที่ใหญ่พอควร (เมื่อก่อนเคยเป็นร้านขายการ์ตูน เมื่อนานมาแล้ว)

การเดินทางง่ายมาก ไม่เกิน 20 ก้าวจาก BTS อ่อนนุช ถ้าจะเอารถมาแนะนำไปจอดที่ Lotus อ่อนนุชที่อยู่ฝั่งตรงข้าม เดินใกล้หน่อย

สำหรับร้านนี้ลูกค้าเยอะอย่างไม่น่าเชื่อ คนทำงานมากินข้าวกันหลังเลิกงาน ครอบครัวพาลูกมากิน

สำหรับเมนูที่ชอบเป็น สะตอผัดกุ้งหมูสับที่อร่อยสุด วันนั้นไป 6 คน กินสะตอไป 6 จาน

ส่วนเมนูอื่นๆ ก็จะมีต้มโคล้งปลาสลิด รสออกส้มๆ แต่ว่าไม่เผ็ดมาก อร่อยดี 

ส่วนจานที่เป็นจานแนะนำอีกจานเป็นกุ้งผัดยอดมะพร้าวอ่อน อันนี้ก็ถึงรสเครื่องแกง

มื้อนี้กินกันไปเยอะพอควร ราคาตกคนละ 300 บาท คุ้มสุดๆ